Una dintre cele mai mari teorii științifice, "Evoluția",
este în prezent amenințată.
Atacul venit din partea unei superputeri științifice a lumii,
a provocat o vie reacție a marilor personalități științifice.
Ar fi foarte grav dacă cea mai mare putere economică a lumii,
s-ar lăsa subminată și aservită de acest gen de discurs antiștiințific!
În centrul controversei... o nouă explicație
privind diversitatea biologică a vieții de pe Pământ.
Pentru mulți, aceasta amenință să înlocuiască știința, cu Dumnezeu.
Este atât de mult opusă oricărui principiu științific pe care vi-l puteți imagina,
încât a pune acestea pe același plan,
induce o confuzie gravă în modul de a gândi.
Cu toate acestea, noua idee beneficiază de o susținere puternică!
'Dumnezeu să vă binecuvânteze!'
'Și fie ca El să vegheze asupra Statelor Unite ale Americii! '
Iată povestea bătăliei dintre credință și cunoaștere!
Un moment care va marca mediul științific al secolului XX.
Consider că miza acestei bătălii este însuși spiritul științific al Americii.
Și dacă l-am pierde, ar fi, cred, o mare tragedie!
CAMPANIA ÎMPOTRIVA ȘTIINȚEI
Să spunem lucrurilor pe nume:
Iată "Cântecul maimuței", despre această teorie ridicolă a evoluției,
care contrazice relatarea biblică a Genezei.
' Eu nu sunt rudă cu maimuța '
' Maimuța nu e rudă cu mine '
' Nu știu prea multe despre strămoșii ei '
' Dar ai mei nu se balansau pe o cracă! '
În septembrie 2005,
s-a deschis în Statele Unite un proces nemaipomenit.
Pe banca acuzaților, este unul dintre cele mai mari nume ale științei,
Charles Darwin!
Este de fapt o controversă științifică legitimă,
în ceea ce privește teoria evoluției a lui Darwin!
Ceea ce la început nu a fost decât o controversă locală, într-un liceu,
s-a transformat într-o bătălie care-l opunea pe Dumnezeu, științei.
Scânteia care a declanșat conflictul a fost o nouă idee, controversată,
ce o respingea pe cea a lui Darwin.
Numele ei: "Inteligent Design" sau "Planul Inteligent"
Ce părere aveți despre "Planul Inteligent" ?
Cred că este o teorie științifică legitimă.
Susținătorii ei anunță un argument șocant.
Aceea că au găsit o dovadă științifică
despre existența unui creator supranatural.
Toate organismele științifice importante au estimat că
"Planul Inteligent" nu are legătură cu știința...
și crează un conflict între știință și religie, în mod inutil.
Curentul câștigă în popularitate din Statele Unite și până-n Europa.
Pentru mulți, acesta ar putea reprezenta începutul unei noi ere a tenebrelor.
Dacă putem să-i mințim pe copii și opinia publică,
în ceea ce privește știința,
putem să-i mințim în legătură cu toate celelalte.
Iată de ce acest caz este atât de important !
Acest proces este cel mai nou episod al unei lupte
declanșate de aproape 150 de ani,
de o carte celebră: "Despre originea speciilor".
Cu ajutorul teoriei sale a evoluției, Charles Darwin
a zdruncinat credințele fundamentale din acele vremuri.
El emite ipoteza conform căreia toate organismele vii de pe Pământ,
se trag din organisme primitive străvechi.
Omul ne fiind decât un simplu animal,
printre multe altele, care fac parte din marele arbore al vieții.
Pentru întâia oară, știința punea sub semnul întrebării
relatarea biblică a Genezei.
Disputa continuă și în zilele noastre.
Destul de mulți oameni sunt deranjați
de faptul că descoperirile științei evoluționiste,
nu coincid cu ceea ce scrie în Geneză.
Și există oameni care cred că Geneza ar trebui acceptată cuvânt cu cuvânt.
Că un Dumnezeu creator a luat niște pământ
pe care l-a modelat pentru a crea primul om.
Ei sunt convinși că această relatare este adevărată.
Și pe ce anume se bazează credința lor?
Pe un manuscris! Un document uman!
Iar toate acestea nu au nicio legătură cu obiectele din jurul nostru.
Ideea lui Darwin este tulburătoare, iar consecințele sale logice,
sunt și mai deranjante.
Căci dacă povestea Genezei poate fi pusă la îndoială,
la fel poate fii și existența Creatorului.
Darwin a permis apariția unei viziuni deranjante,
cea a unei lumi fără Dumnezeu.
Pentru mulți oameni, dacă noi am fi doar niște ființe materiale,
orice noțiune despre sensul vieții, n-ar fi decât o iluzie.
O iluzie, pe care Darwin a distrus-o în 1859.
Ideea că omul ar putea fi stăpânul propriului său destin, li se părea odioasă.
Iată de ce, ideile lui Darwin erau atât de eretice, atât de deranjante.
El însuși le găsea deranjante!
Darwin își compara teoria cu mărturisirea unei crime!
Dar dovezile științifice, iar nu credințele sale religioase,
îl obligară pe Darwin să o accepte.
Liniile de demarcație erau trasate!
De-a lungul celui de-al XX-lea secol,
comunitățile religioase americane au luptat pentru a împiedica
răspândire ideilor periculoase ale lui Darwin.
În 1825, într-un proces notoriu din Tennessee,
profesorul de liceu, John Scopes,
a fost judecat pentru că a predat "teoria evoluției".
"Ne așteptăm acum la o vastă dezbatere
punând față în față știința și religia, rațiunea și credința.
Scopes a fost găsit vinovat, și condamnat să plătească 100 de dolari.
De acum înainte, milioanele de copii americani nu vor mai afla nimic despre evoluție.
Creaționismul biblic domnește în sălile de clasă.
Nașterea fiecărui copil este un miracol!
Este un miracol care se produce sub ochii noștri...
Eu cred că Dumnezeu a creat lumea în 7 zile,
exact, literalmente cum a spus El că a făcut-o!
Creaționiștii nu vor pierde bătălia decât 60 de ani mai târziu.
În 1987, Curtea Supremă a Statelor Unite declară
predarea creaționismului neconstituțională,
fiind contrară principiului de separare între religie și stat.
Doctrina creaționistă este retrasă din programa școlară.
În ciuda schimbării legislației, cruciada împotriva evoluției nu a încetat niciodată.
În iunie 2004, niciunul din locuitorii micului oraș Denver,
nu-și imaginau că ar putea declanșa un nou război
legat de predarea evoluției.
Totul pornește de la lupta pentru putere, în sânul liceului local.
Caissee și Jef Brown erau membri în consiliul de conducere al liceului,
când apare o schimbare în structura acestuia.
La început nici măcar nu l-am remarcat...!
pentru că nu mi se părea important.
Dar, încetul cu încetul, fără să-mi dau seama ce se întâmpla,
creștinii fundamentaliști deveniseră majoritari în rândul membrilor consiliului.
Acești indivizi sunt convinși că evoluția este o păcăleală.
După ei, tot ce vine să contrazică biblia este în mod obligatoriu fals!
Conflictul explodează în momentul în care consiliul trebuie să-și dea acordul
asupra unui nou manual de biologie.
Un membru al consiliului are imediat o obiecție, în legătură cu acesta:
12 referințe despre Darwin în cele 1.400 de pagini ale cărții.
El contesta aceste referințe, și pretindea că, citez:
"Cartea este impregnată de Darwinism!"
Brian Rehm, era profesor de biologie la acest liceu,
în perioada în care, noii membri ai consiliului începeau să-și exercite influența.
Am fost angajat în Dover în septembrie 2002,
iar prin octombrie, am observat incoerența directorului
legată de problemele pe care le avea consiliul cu evoluția.
Pe deoparte eram indignat, auzind toate acestea,
iar pe de altă parte, abia îmi stăpâneam râsul.
Discuția avută cu președintele consiliului
face să-i dispară orice poftă de râs!
Mi-a spus: "Când copiii mei se vor întoarce acasă, după cursul despre evoluție,
le voi spune la masa de seară că voi profesorii, îi mințiți!"
Am părăsit întrevederea întrebându-mă cum poate cineva să-și imagineze
că un profesor al unei materii științifice,
de fapt, își minte intenționat elevii ?
Acest lucru, pur și simplu mă uluiește!
Curentul anti evoluționist continua să ia amploare.
La următoare întrunire, discutam deja despre problemele
legate de predarea creaționismului,
și mai ales despre faptul că era ilegal,
iar la un moment dat, dl. Buckingham m-a privit și mi-a spus:
"Acum 2000 de ani, cineva a murit pe cruce pentru noi!
N-a sosit cumva momentul să facem ceva pentru el ?"
În acel moment am înțeles! Consiliul era împotriva profesorilor,
antieducație publică, și antiștiință.
Și mi-am spus: Trebuie să plec!
Sentimentul meu la sfârșitul reuniuni, a fost frica!
Știam că în acel stadiu eram minoritari.
Acesta nu era decât preludiul !
Dover urma să devină epicentrul unei noi lupte
între teoria evoluției a lui Darwin și cea propusă de către
cel mai redutabil detractor, teoria "planului inteligent".
Iată omul care-i este autorul! Phillip Johnson.
Avocat de renume, și membru al creștinilor evangheliști - "Născut Iarăsi".
Spre sfârșitul anilor 1980, Johnson începe să dezvolte
un discurs urmărind să-l discrediteze pe Darwin,
și să reabiliteze istoria creației.
Pentru Johnson, teoria evoluției nu este numai știință,
ci reprezintă o piatră de hotar a culturii occidentale.
Teoria evoluției, a lui Darwin,
este cea mai importantă descriere a istoriei creației, din cultura noastră.
Fiecare cultură are propria sa versiune,
sau mit al creației... cum vreți să-i spuneți.
Iar această descriere reprezintă fundamentul
tuturor cunoștințelor din acea cultură.
Din acest motiv, experții care au autoritate
în acest domeniu, au foarte multă putere.
Și au avut, sau și-au dorit întotdeauna monopolul acestei puteri.
Ei nu doresc să o împartă cu nimeni.
În calitate de jurist, Johnson are o soluție evidentă,
pentru a se confrunta cu adversarul său:
Să-i intenteze un proces.
Cât de mult din această descriere a creației
a putut fi văzută de cineva ?
Cât de mult poate fi testă experimental ?
Au fost ele realizate, măcar ?
Pentru a-l învinge pe Darwin, Johnson trebuie să dezaprobe
forța motrice din spatele teoriei sale.
Selecția naturală.
Selecția naturală explică cum a evoluat viața,
începând de la primele organisme primitive.
De ce în natură, doar cei adaptați înving.
Transmițând descendenților, caracteristicile lor cele mai convenabile,
pentru ca, de-a lungul timpului, supraviețuirea celor mai viguroși,
să permită unei anumite specii să evolueze și să se dezvolte,
până când, în cele din urmă, să dea naștere altor specii.
De-a lungul a miliarde de ani, procesul evoluției poate crea,
nedirijat, întreaga diversitate a vieții de pe Pământ.
Dar, la fel ca mulți alții înaintea lui, Johnson se arată neîncrezător
în fața evidențelor.
Problema teoriei lui Darwin nu este aceea de a fi falsă, în totalitate,
dar poate că ea este adevărată la o scară mult mai limitată
decât se pretinde.
Johnson crede că teoria lui Darwin nu este decât un aspect,
al unei probleme și mai mari: Știința în integralitatea ei este de vină!
Căutând să explice lumea exclusiv prin cauze naturale,
știința exclude supranaturalul.
Știința este prin natura sa, antireligioasă!
Darwiniști pretind că trebuie să-l lăsăm pe Dumnezeu,
și orice alte forme supranaturale, în afara științei.
Și că natura e capabilă să creeze totul prin ea însăși.
Johnson crede că știința l-ar fi deposedat, în mod nejustificat pe Dumnezeu,
din calitatea sa de Creator.
Este o eventualitate pe care ea, nici măcar nu o ia în seamă.
Johnson nu știa nici măcar dacă cineva îl va lua în serios!
Dar o întâlnire întâmplătoare, i-a dat curajul de a persevera.
Un prieten student m-a sunat și mi-a spus că știe un profesor de drept,
excentric dar foarte strălucit,
care este obsedat de evoluție.
Și m-a întrebat: "Ai vrea să stai de vorbă cu el?"
După cum felul în care s-a exprimat,
am crezut că voi avea de-a face cu un nebun.
Dar după ce am stat de vorbă un sfert de oră cu el,
am înțeles că era într-adevăr foarte strălucit,
și că pusese degetul pe un punct esențial al dezbaterilor
despre originile biologice.
Iată pe cineva care pregătea un doctorat de filosofia științelor
la Cambridge,
și care studia problema la nivel profesional,
și care ajungea la aceleași concluzii ca și mine,
prin același proces de gândire pe care l-am avut și eu.
Și atunci ne-am pus întrebarea: câți alții gândesc la fel ?
Împreună, Johnson și Meyer, pleacă în căutarea altor oameni de știință
care împărtășeau punctele lor de vedere.
Unul dintre ei, a fost biochimistul Michael Behe.
Mi s-a părut minunat să întâlnesc
și alte persoane care se îndoiau de teoria lui Darwin!
Pentru că dacă gândești că ceva e fals,
dar toată lumea spune contrariul,... te întrebi dacă nu cumva ești nebun.
Dar dacă există fie și o singură persoană
care gândește la fel ca tine,
și care-ți înțelege argumentele, și care este dispusă să discute,
ei bine, asta înseamnă că nu ești nebun.
Inspirat de Johnson, Behe se concentrează asupra vulnerabilității
evidențiate de însuși Darwin, în teoria sa.
El a scris că: "dacă se poate demonstra că există
fie și un singur organism complex, care nu este rezultatul
unui lung șir de modificări minore", spunea el,...
"teoria mea ar fi complet dărâmată!"
Teoria lui Darwin se sprijină pe evoluția progresivă a organismelor,
de la cele simple, spre cele complexe.
Behe începe deci să caute acel organism care ar contrazice acest principiu.
El este intrigat de un organ locomotor
cu care sunt înzestrate unele bacterii microscopice.
"Flagelul"
Flagelul este literalmente un motor exterior
pe care bacteriile îl utilizează pentru a înota.
În aparență, flagelul pare a fi simplu,
dar când Behe l-a observat îndeaproape,
el a descoperit un mecanism compus din 50 de elemente interdependente.
După felul în care piesele sunt asamblate,
ne dăm seama că acesta este o veritabilă mașinărie.
Dacă ar lipsi un singur element, flagelul ar fi inutilizabil.
El nu poate funcționa decât ca și entitate completă.
Aceasta însemnând că nu a putut evolua dintr-un organism mai simplu.
Ne imaginăm cu greu felul în care acest mecanism
ar fi putut funcționa și ameliora în etape.
Și mi-am spus: Aici e problema!
Iată lacuna teoriei lui Darwin.
Behe este sigur că deține dovada care dezaprobă Darwinismul.
Dacă flagelul nu s-a putut forma prin etape succesive,
înseamnă că a fost creat întocmai, chiar de la început.
Și pentru a se întâmpla asta,
Behe ajunge la concluzia că ar trebui să existe un Creator,
o altă formă de inteligență.
Am denumit această proprietate "complexitate ireductibilă".
Complexitatea ireductibilă este o idee simplă dar provocatoare.
Ea se bazează pe observarea sistemelor naturale
ale căror elemente sunt într-atât de interdependente
încât nu ar putea fi rezultatul vreunei evoluții.
Mai mult, acest concept pare a se regăsi peste tot.
Până-n cele mai mici unități ale organismelor vii.
Trebuie să privim la nivel molecular,
iar la acest nivel, observăm anumite mecanisme.
Și asociind observațiile moleculare
cu noțiunea de "complexitate ireductibilă"
înțelegem de ce teoria Darwiniană nu poate explica viața.
Cel puțin nu în totalitatea ei.
Odată cu intrarea în scenă a matematicianului William Dembski,
următorul atac asupra lui Darwin era pe cale să înceapă.
În intimitatea mea aveam dubii asupra teoriei lui Darwin.
Mi se părea foarte improbabil ca marile schimbări biologice
pe care evoluția ar trebui să le explice,
să fie rezultatul acestor mecanisme aleatorii.
Dembski va pune la îndoială un concept esențial teoriei evoluționiste:
Probabilitatea matematică a apariției vieții, în mod aleatoriu.
În acest scop, el explorează molecula esențială vieții,
și codul extraordinar de complex al ADN-ului.
Este o moleculă elegantă, frumoasă am putea spune...
care determină identitatea noastră,
reglementează creierul și organele noastre.
În momentul transmiterii ADN-ului de la o generație la alta,
apar schimbări infime, aleatorii.
Conform teoriei evoluționiste,
tocmai aceste mutații genetice întâmplătoare,
sunt responsabile de variațiunile din sânul speciilor.
Și care au dat naștere, de-a lungul timpului,
biodiversității pe care o observăm astăzi, pe Pământ.
Dembski are îndoieli, datorită probabilității infime
ca aceasta să se fi realmente întâmplat.
Conform calculelor sale statistice,
hazardul și numai el, nu poate explica complexitatea naturii.
Chiar și un organism relativ simplu cum este molia,
prezintă secvențe de ADN compuse din
sute de milioane de perechi de bază.
Iar acestea sunt asamblate într-o ordine atât de precisă
încât nu pot fi rezultatul hazardului.
Dincolo de un anumit prag, aceste mecanisme aleatorii
nu mai pot explica complexitatea sistemelor biologice.
Teoria evoluției, nu numai că este improbabilă,
ea pare matematic imposibilă.
Pentru Dembski, trebuie să existe altceva, care să modeleze viața.
Singurul lucru susceptibil să producă asemenea rezultate,...
este inteligența!
Inginerii, au conceput genul acesta de sisteme!
Dembski se bazează pe argumentul matematic,
pentru a îndepărta mecanismul aleatoriu al lui Darwin,
și a introduce în locul lui, puterea diriguitoare a unei inteligențe.
Această nouă ipoteză, se alătură
conceptului de complexitate ireductibilă formulat de Behe.
Împreună, ei apreciază că au reușit să dovedească,
cu ajutorul științei, iar nu al religiei,
existența unei puteri supranaturale, a unui Creator.
Conceptul "Planului Inteligent", s-a născut!
Găsisem oportunitatea de a schimba lumea!
Ne îndepărtam de conflictul tradițional dintre biblie și știință.
Și ne puneam întrebarea dacă dovezile științifice,
când sunt examinate imparțial, justifică și susțin realmente,
marile afirmații ale Darwinismului.
Pentru a promova "Planul inteligent", echipa lui Johnson sporește
numărul cărților publicate, și aparițiile din media.
Mulți privesc favorabil reîntoarcerea supranaturalului în povestea creației.
Dar nu ei sunt ce mai greu de convins!
Reacția comunității științifice a fost aproape în întregime negativă.
Un răspuns,... dintre cele mai disprețuitoare,
a venit din partea unuia dintre cei mai fervenți apărători ai lui Darwin,
Richard Dawkins.
Este o pierdere de timp pentru oamenii de știință,
care au altceva mai bun de făcut!
Din câte știu, biologia este singura disciplină direct atacată.
Fizicienii nu au de dus acest gen de lupte de hărțuire,
contra unor palavragii agresivi și ignoranți.
Acum 30 de ani, Dawkins și-a găsit vocația de a explica
evoluția și impactul său asupra existenței lui Dumnezeu.
"Acceptăm cu greu acest creator orb, numit evoluție!"
Aceste atacuri împotriva științei, Dawkins le respinge în bloc.
Pentru el, aceasta este singura atitudine posibilă.
Forma pe care o ia dezbaterea lasă impresia falsă
că avem aici două păreri științifice care se dispută.
Însă nu e așa!
Creaționiștii și-au atins deja obiectivul lor,
atunci când un om de știință adevărat acceptă să dialogheze cu ei.
Pentru că aceasta le slujește imediat propaganda victorioasă,
după care râvnesc.
Dar inventatorii "Planului inteligent" ar face orice pentru a-și apăra alegațiile!
E vorba de o dezbatere științifică animată.
Problema e că ei nu vor să o recunoască,
pentru că asta ar însemna să ne recunoască drept interlocutori,
fiind obligați să ia în considerație criticile noastre.
Au existat și alte revoluții științifice în trecut!
Iar noi credem că aceasta este una dintre ele,
orice ar spune adversarii noștri!
În ciuda lipsei de credibilitate
pe care i-o impută majoritatea oamenilor de știință,
mișcarea lansată de Johnson, acum vreo 15 ani,
este astăzi mai puternică decât niciodată.
Stephen Meyer conduce Centrul pentru Știință și Cultură, din Seatel,
al extrem de bogatului Institut Discovery.
Este un atu formidabil în lupta împotriva susținătorilor teoriei evoluției.
Oamenii de știință sunt din ce în ce mai numeroși
în a respinge Darwinismul.
Peste 450 dintre aceștia au semnat un text
afirmând scepticismul lor fată de această teorie.
Este poate o minoritate în câmpul științei, dar este o minoritate în creștere,
pentru că se bazează pe o serie de dovezi
despre complexitatea vieții celulare.
Când se afirmă că în America, "Planul Inteligent" își urmează calea,
nu despre comunitatea științifică este vorba,
ci despre acea parte a populației care ignoră totul.
Pentru majoritatea criticilor, obiectivul "Planului Inteligent"
este mult mai cuprinzător,
decât simpla cercetare științifică pe care pretinde că o desfășoară.
Barbara Forest a urmărit progresia acestei mișcări,
și a studiat tehnicile utilizate de către Institutul Discovery.
În 1999, divulgarea prin internet a unui document intern,
a dezvăluit adevăratele obiective.
Scopul lor este acela de a introduce teza "Planului Inteligent"
în toate disciplinele academice,
să influențeze politicul și socialul,
și să modifice profund viața poporului american.
Și reprezintă o afirmare foarte clară
a naturii religioase a demersului lor.
Prin propriile lor cuvinte!
Dar aceste revelații nu slăbesc în niciun fel mișcarea.
Ei au inventat un slogan foarte eficace:
"Exersați controversa!".
Sună bine, și face trimitere la sentimentul de echitate
ce caracterizează poporul american.
Astfel, elevii ar trebui să asculte ambele versiuni
ale acestei controverse, după cum o numesc ei.
Și de aceea, nu avem dreptul să le ascundem o teorie științifică alternativă.
Iar cei puternici, par convinși.
În august 2005, "Planul Inteligent" primește susținerea
președintelui George W Bush.
Într-un interviu acordat presei, el declară:
"ambele teorii ar trebui predate!"
"De dincolo de stele ne sosește o chemare
să ne luptăm pentru libertate,
iar America, întotdeauna va fi fidelă acestei cauze."
'Dumnezeu are un plan! E absolut sigur!'
În Dover, Pensilvania,
conflictul în jurul programei școlare a liceului, continuă să facă ravagii.
De-a lungul verii 2004, o fracțiune a consiliului,
încearcă să reintroducă creaționismul, la orele de biologie.
Dar se izbesc de un zid.
Inițial nu se discuta despre "Planul Inteligent"...
Consiliul vroia doar să fie predat creaționismul.
Cartea Genezei...
alături de teoria evoluției,
beneficiind de același număr de ore.
Și le-am readus aminte că prin decizia Curții Supreme, aceasta era ilegală.
Între timp, aceste divergențe îl determinaseră pe Bryan Rehm,
să demisioneze,...
Dar soția, și cei trei copii ai săi, frecventau în continuare acest liceu.
Hotărâsem să asistăm la reuniunile consiliului.
Am pus foarte multe întrebări și...
și am insistat să avem răspunsuri la toate.
30 de secunde în spatele acestei uși, erau de-ajuns
pentru a înțelege că se întâmplau lucruri anormale.
Exista un derapaj serios!
Consiliul încearcă să propună validarea unui manual
ce făcea referințe la teoria "planului inteligent".
La reuniunea următoare,...
ei au propus să fie modificată programa,
cu scopul de a include această carte.
Era cald, eram numeroși, mulți stăteau în picioare, rezemați de ziduri,
așteptându-și rândul pentru a implora consiliul: "Nu faceți asta!".
În cele din urmă, schimbarea programei a fost adoptată cu 6 voturi contra 3,
iar soția mea și eu, am demisionat.
Aveam impresia că nu-i puteam opri pe acești clovni!
Depășiseră orice limită cu acest vot!
Nu se mulțumeau doar cu a-și proteja religia,
o promovau pur și simplu. Iar asta nu o puteam accepta!
Nu puteam!
' Încotro vă îndreptați ? Aveți vreun țel ? '
Pentru grupul de părinți, opuși consiliului,
mai exista o cale... Legea!
Ei dau în judecată consiliul, acuzându-l că a promovat religia în orele de biologie.
În Dover, 11 părinți au intentat un proces consiliului școlar local,
pentru că au prezentat copiilor lor un concept controversat numit "planul inteligent".
O teorie care, în opinia lor, promovează religia
și insinuează îndoieli nefondate despre evoluție.
A trebuit s-o facem pentru binele comunității!
Această mică minoritate din sânul consiliului,
chiar luase ostatic întregul oraș, și-l conducea pe un drum greșit!
Și dacă nimeni nu părea să-i oprească, și asta era o greșeală...
Așa că... aceasta este ultima mea șansă, dar o voi folosi, pentru că trebuie!
Oamenii încep să se trezească,
și sper să putem schimba asta, înainte de a fi prea târziu!
Cadrul fusese fixat, în războiul dintre darwinism și creaționism!
Acest nou episod atrage jurnaliști din întreaga lume.
- Cum vă numiți? - Numele meu este Matthew Chapman.
- Și care este gradul dumneavoastră de rudenie cu Charles Darwin?
- A fost stră-străbunicul meu.
Evoluția și "planul inteligent" sunt în centrul unei dezbateri naționale.
Și nu este pentru prima oară când evoluția este pusă sub acuzare.
Se vorbește deja de un alt proces Scopes, dar inversat!
Controversa a luat o amploare națională.
Avocatul membrilor consiliului le recomandă să păstreze tăcerea.
Se va strădui el să-i reprezinte, pentru întreaga lume !
N-ar trebui ca liceenii să fie informați
despre existența unei controverse în sânul comunității științifice,
în legătură cu teoria darwiniană a evoluției.
Dar, pretențiile științifice ale "planului inteligent"
vor fi denunțate de partea adversă.
Teza existenței un Creator inteligent nu are legătură cu știința.
Dacă se va dovedi faptul că "planul inteligent" este fondat pe religie,
atunci acesta, nu numai că va fi exclus
din programa liceului din Dover, dar va pierde și orice credibilitate științifică.
Primul martor, chemat de către avocatul părinților
a fost doc. Kenneth R. Miller.
Unul dintre oamenii de știință care va conduce apărarea teoriei lui Darwin
este biologul Kenneth Miller.
De mai mulți ani încoace, Miller prezenta în întreaga tară,
conferințe prin care alerta opinia publică
asupra pericolului reprezentat de "planul inteligent".
Suntem pe cale de a pierde...
lupta în ceea ce privește opinia publică, asupra acestei probleme.
Acești oameni au lovit cu putere și au știut să capteze imaginația populară.
Pentru a-și contra și mai bine adversarii,
Miller a adunat o serie de dovezi științifice.
Multe bacterii au un flagel mic care le propulsează prin celulă.
Îl putem vedea aici.
El s-a concentrat asupra argumentului
complexității ireductibile, propus de către Michael Behe,
și exemplul său cel mai cunoscut, flagelul.
Enunțul "planului inteligent" și a complexității ireductibile, afirmă că
dacă "planul inteligent" este explicația corectă, atunci,
componentele acestui sistem complex
ar trebui să nu funcționeze de unele singure,
deoarece trebuie ca ele să fie reunite pentru ca ansamblul să funcționeze.
Miller a găsit în literatura științifică
dovezi care respingeau teza lui Behe.
În interiorul flagelului se găsește un mecanism mai simplu,
un fel de seringă.
Din cele 50 de elemente ale acestui sistem, lipsesc 40, reprezentând 80%.
Și totuși funcționează foarte bine!
Deci lucrul cel mai drăguț pe care l-am putea spune
despre argumentul esențial al complexității ireductibile și al "planului inteligent",
este că acesta este fals din punct de vedere științific.
Pentru Miller, argumentul complexității ireductibile este astfel invalidat.
Flagelul poate fi descompus în mecanisme biologice mai simple.
În cele două zile de prezență la proces,
Miller s-a străduit să dărâme unul câte unul,
argumentele "planului inteligent".
El mătură în trecere afirmația lui Dembski,
pentru care, procesul evoluției este pur și simplu, foarte improbabil.
Unul dintre șiretlicurile matematice, utilizate de "planul inteligent"
este de a lua situația actuală drept referință,
și de a calcula probabilitatea matematică
pentru ca situația prezentă să fi apărut aleatoriu,
plecând de la evenimente anterioare.
Cel mai bun exemplu ar fi următorul:
Sunteți cu alți patru prieteni,
distribuiți un set de 52 cărți și notați precis
ordinea în care acestea au fost distribuite.
Ne-am putea spune retrospectiv... toate acestea sunt atât de improbabile.
Am putea juca tot restul vieții cărți, fără ca să regăsim aceeași combinație.
Și să știți că așa este!
Cu toate acestea, tot dumneavoastră le-ați distribuit, și asta a fost.
Pentru Miller, calculele lui Dembski nu au niciun sens.
Retrospectiv nu aflăm nimic din probabilitatea de a avea o anumită mână la cărți,
sau din probabilitatea evoluției vieții spre situația actuală,
deoarece situația actuală este oricum singura care a apărut.
Prezentate astfel, jocul de cărți ca și viața, apar pur și simplu imposibile.
În punctul de răscruce al procesului, discuțiile se intensifică.
Contrar domnului Miller,
eu cred că darwinismul sufocă știința, sub anumite aspecte!
Dovezile științifice privind flagelul, sau alte mecanisme moleculare,
indică existența unui plan, și nu ne interesează cine e în spatele acestuia.
Conform susținătorilor "planului inteligent", Creatorul concepe
într-un mod supranatural, prin mijloace indetectabile...
Dacă sunt indetectabile, nu pot face obiectul unei analize științifice.
De aceea, întreaga argumentație nu este științifică.
Teoria lor, considerată a explica totul, de fapt nu explică absolut nimic.
Iată principala lacună a "planului inteligent".
Viitorul "planului inteligent" ...
se află de acum înainte, în mâinile judecătorului.
Oamenii de știință din lumea întreagă, așteptau!
"Planul inteligent" trebuie să postuleze o entitate, cel puțin la fel de complicată,
cel puțin la fel de bogată în informații,
și la fel de ireductibilă, ca și ceea pe care ar trebui s-o explice.
Și de aceea el presupune o lipsă totală a explicației.
"Planul inteligent" nu explică absolut nimic,
deoarece nu se poate explica pe el însuși.
Știința este un mod de gândire bazat pe observație.
Dacă ajungeți să spuneți:
"nu putem găsi dovezi, și de aceea este creat de Dumnezeu!",
ajungeți într-un tip de discurs intelectual, complet diferit.
Discursul dumneavoastră nu va mai fi obiectiv,
așa cum îl cere știința, ci subiectiv.
Consecințele nu puteau fi și mai mari.
Conflictul s-a răspândit la cea mai mare comunitate creștină...
Biserica Creștină.
În iulie 2005,
unul dintre membrii săi cei mai influenți, Arhiepiscopul Vienei,
a scris un articol, într-unul dintre ziarele
cele mai influente din America, New York Times.
Rupând tăcerea din partea bisericii,
aceste câteva cuvinte în favoarea desenului inteligent,
au declanșat o adevărată criză.
Este un demnitar de rang înalt din anturajul papei,
ar fi trebuit să-și dea seama
de impactul pe care l-ar fi putut produce acestea.
Părintele George Coyne și-a dedicat propria viață
pentru a reconcilia credința cu descoperirile științifice.
Preot Jesuit și astrofizician,
el este de-asemenea, directorul unuia dintre
cele mai importante organisme științifice ale bisericii:
Observatorul Vaticanului.
Clericii au ajuns la saturație cu această interpretare materialistă a științei.
Iar când aud că Dumnezeu a creat-o, mușcă imediat momeala!
Mulți dintre ei, nici măcar nu sunt capabili să-și dea seama că au fost păcăliți.
Terenul este deci, propice pentru influența
"planului inteligent", după părerea mea!
Darwinismul n-a făcut niciodată casă bună, cu doctrina catolică.
Dar în ultimii 50 de ani,
și având drept punct culminant domnia papei Jean Paul II,
biserica a admis, în cele din urmă, că teoria lui Darwin...
nu constituie un obstacol în calea credinței.
În acest context, apărea articolul cardinalului Christoph Schönborn.
Nu și-ar fi putut închipui că poate declanșa un asemenea protest,
afirmând, sus și tare:
"Evoluția neo darwiniană nu este compatibilă cu doctrina catolică".
Și e fals. Ea este compatibilă cu doctrina catolică.
La câteva luni după moartea papei Jean Paul II,
Schönborn relansa astfel disputa în jurul evoluției,
împărtășind tezele "planului inteligent".
Dacă papa Jean Paul II ar mai fi trăit,...
nu ar fi scăpat așa ușor! Ar fi fost tras la răspundere.
Dar în spatele articolului lui Schönborn, s-ar putea ca și alte forțe să fii lucrat.
Se știa despre cardinal,
că fusese în contact cu departamentul vârf de lance al "planului inteligent":
Institutul Discovery.
Unul dintre colegii mei îl cunoștea,
și l-a încurajat să scrie despre acest subiect.
E adevărat că aceasta depășește puțin cadrul unei organizații strict științifice,
dar dincolo de aspectul științific, departamentul nostru de analiză
se interesează și de implicațiile culturale.
S-a aflat ulterior că articolul fusese transmis ziarului New York Times,
de către agenția de relații cu publicul, al aceluiași institut.
Ceea ce nu putea decât să-i scandalizeze
pe oamenii de știință catolici, din întreaga lume.
"Planul inteligent" este o mișcare care nu ratează nicio ocazie...
nu este drăguț să o spun... de a-i manipula pe ceilalți.
S-a povestit că Institutul Discovery îl transformase într-o marionetă.
Dar el a acționat din proprie inițiativă!
S-au folosit de cardinalul Schönborn.
A fost manipulat de susținătorii "planului inteligent"!
Încât mă întreb, dacă el însuși a scris acel articol din New York Times ?
De atunci, cardinalul Schönborn și-a nuanțat criticile teoriei evoluționiste.
"Planul inteligent" este un curent apărut în sprijinul religiei,
dar el va distruge nu numai știința, dar și religia.
Adepții "planului inteligent" nu încetau în a-și califica demersurile drept științifice,
dar niciodată nu au precizat identitatea Creatorului.
Teiști salută rezultatele cercetărilor noastre științifice,
deoarece, Dumnezeul teiștilor este un candidat potențial...
pentru... cine ar putea fi "Creatorul"?!
Mă întrebați cine este Creatorul ?
Ei bine, de exemplu, în legătură cu flagelul...
Dumnezeu a creat el oare, în mod specific
acest ADN, aceste proteine ?
Habar nu am! Este una dintre posibilități!
Să spunem că este simplist să afirmăm că...
"Dumnezeu este Creatorul!"
Iar dacă suntem teiști...
este în mod sigur unul dintre candidații, cei mai îndreptățiți.
Dar și alții, pot avea propriile opinii!
În decembrie 2005,
partizanii "planului inteligent", au descoperit consecințele
dificilului număr de echilibristică între știință și religie.
Decizia judecătorească, în cazul Dover, a fost în sfârșit pronunțată.
Acest document de 139 de pagini,
publicat astăzi, este o critică virulentă
adresată "planului inteligent", consiliului liceului din Dover,
și deciziei sale de a preda acest concept.
Iar aceasta, pentru părinții aflați la originea acestui proces,
este un cadou de crăciun anticipat.
Judecătorul a identificat o intenție religioasă foarte clară,
în spatele pretențiilor științifice ale "planului inteligent".
Pentru mișcare, a fost o înfrângere fără echivoc.
"Planul inteligent" e tot atât de științific, ca și creaționismul!
Cu toate acestea, războiul împotriva științei
e departe de a se fi încheiat.
Cazul Dover nu reprezintă decât,
poate prima, dintr-o lungă serie de confruntări,
pe tema "planului inteligent".
Și cred că acest conflict, din țara noastră,
nu se va încheia în fața unui tribunal.
El se va încheia în mintea fiecărui american,
în funcție de relația lui cu știința.
Riscăm să ne pierdem spiritul științific,
și să încetăm a mai fi o țară deschisă și ospitalieră, propice științei.
Iar pierderea acesteia ar fi o mare tragedie!
Există enorm de multe argumente în favoarea teoriei evoluției,
iar aceasta explică aproximativ 99%
din ceea ce știm despre apariția vieții.
Ne mai rămâne să explicăm ultimul 1%.
"Planul inteligent", nu explică absolut nimic.
Ne-am înșela, dacă ne-am imagina
că teoria evoluției oferă explicații tuturor problemelor!
Dar nimeni nu a găsit încă vreo breșă în această teorie.
Când întâlnim ceva ce nu putem înțelege,
bineînțeles putem spune: "a fost creat de un spirit divin",...
dar asta nu aduce nicio lămurire.
E același lucru cu a spune: "Nu știm!"
Traducerea - varinos pentru Subs.ro